લખનઉમાં રાજ્યકક્ષાની સ્પર્ધામાં શ્રીમદ્ ભાગવત ગીતાના સંસ્કૃત શ્ર્લોકપઠનમાં બીજો ક્રમ મેળવનાર આલિયાએ દારૂલ ઉલૂમના ફતવા વિભાગના ચેરમેન મુફતી અરશદ ફાકીની બોલતી બંધ કરી દીધી છે. ઉલ્લેખનીય છે કે મુફતીએ આલિયાના ગીતાપઠનને ઇસ્લામ વિરોધી ગણાવ્યું હતું અને આલિયાના કૃષ્ણવેશને પણ ઇસ્લામ વિરોધી ગણાવ્યો હતો, જેના જવાબમાં આલિયાએ મુફતીને ચોપડાવતાં કહ્યું હતું કે, ગીતા એ કર્મનું જ્ઞાન આપે છે અને મેં જ્ઞાન મેળવવા ગીતાનું પઠન કર્યું છે. ગીતા આપણને માનવતા શીખવે છે. જે લોકો તેને મુદ્દો બનાવી રાજનીતિ કરી રહ્યા છે, તે મુસ્લિમો માટે અલગ શાળા બનાવે અને સૌપ્રથમ હું હિન્દુસ્તાની છું, બાદમાં મુસ્લિમ.